open-index/open-wikipedia-markdown huggingface dataset:
Mary Ellen Mark

**Mary Ellen Mark** (født 20. mars 1940 i Philadelphia, Pennsylvania, død 25. mai 2015 i New York) var en amerikansk fotograf bosatt i New York, kjent for sine portretter i grenselandet mellom fotojournalistikk og portrettfotografering. Hun hadde studert maling og kunsthistiorie ved University of Pennsylvania og da hun var ferdig i 1965, fikk hun Fulbright-stipend for å fotografere i Tyrkia og Europa i ett år.

Som fotograf fanget hun hverdagslivet til marginaliserte grupper som ensomme, hjemløse, rusmiddelavhengige og prostituerte. Hun arbeider helst med svart-hvitt foto og har levert bilder til *[[Life (magasin)|Life]]*, *[[Rolling Stone]]*, *[[The New Yorker]]* og *[[Vanity Fair]]*. Hun har også fått flere priser for sine bilder.

I oktober 2007 ble en utstilling av hennes bilder vist i Kristiansand som en del av en Europaturne.

## Utgivelser
* *Exposure, The Iconic Photographs*. Phaidon, 2005. (Utvalg av 134 bilder fra 40 års arbeid).
* *American Odyssey, 1963–1999*
* *Twins*
* *Falkland Road
* *Falkland Road – 2005*
* *Streetwise*
* *Hope*
* *Mother Theresa*
* *Portraits*
* *Ward 81*

== Referanser ==
<references/>

== Litteratur ==
* *Mary Ellen Mark : 25 Years*. ISBN 0-8212-1838-7.

== Eksterne lenker ==
* 
* 
* 
*  [http://flickr.com/search/?q=Mary%20Ellen%20Mark&w=all&s=int Mary Ellen Mark på Flickr]
*  [http://www.salon.com/people/bc/2000/03/28/mark/ Salon.com Artikkel], Mars 2000. (engelsk)
*  [http://news.scotsman.com/features.cfm?id=549392005 *Scotsman'' avisintervju juni 2005]
Albion Rovers FC

**Albion Rovers Football Club** er en skotsk fotballklubb fra byen Coatbridge i North Lanarkshire-regionen. Klubben spiller i 2011/12-sesongen i Second Division (nivå 3). Klubbens hjemmebane er Cliftonhill Stadium.

## Historie
Albion Rovers ble stiftet i 1882, da de to lokale klubbene Albion og Rovers slo seg sammen. Et par år senere etablerte klubben seg på banen Meadow Park i Whifflet, sør for Coatbridge. I 1903 ble de valgt inn i Division 2 i Scottish Football League. De holdt seg i 2. divisjon fram til divisjonen ble innstilt på grunn av 1. verdenskrig våren 1915. Albion Rovers ble valgt inn i 1. divisjon i 1919, og første juledag samme år tok de i bruk Cliftonhill som ny hjemmebane. Våren 1920 oppnådde klubben sin største suksess, da de nådde cupfinalen. De tapte imidlertid 2-3 mot Kilmarnock i finalen. Våren 1922 fullførte Albion Rovers sin beste sesong i ligaen, da de ble nummer 11 av 22 lag i 1. divisjon.

Klubben holdt seg i øverste divisjon til 1923. De rykket opp igjen i 1934, men greide ikke å holde seg stabilt i 1. divisjon. Albion Rovers rykket ned fra øverste divisjon siste gang i 1949. Da ligaen ble omorganisert i 1975, rykket klubben ned i nye Second Division (nivå 3), og etter neste omorganisering i 1994 var klubben i Third Division (nivå 4). Albion Rovers har blitt sist i ligaen flere ganger. Først i 2000 ble klubben helprofesjonell.

Albion Rovers' bane Cliftonhill har sett bedre dager, og i 1985 var publikumskapasiteten nede i bare 850. På 1990-tallet var klubben i samtaler med Airdrieonians med tanke på å bygge ny bane sammen med dem og selge Cliftonhill. Men Albion Rovers-tilhengerne var sterkt imot dette, og klubben valgte til slutt å bli værende på Cliftonhill.

## Sesonger

## Klubbrekorder
*Beste ligasesong: 11.-plass (av 22 lag) i 1. divisjon i 1922
*Beste sesong i skotsk FA-cup: Finalist i 1920
*Høyeste tilskuerantall: 27 381 mot Rangers 8. februar 1936 (skotsk FA-cup 2. runde)
*Største seier: 12-0 mot Airdriehill 3. september 1887 (skotsk FA-cup 1. runde)
*Største tap: 1-11 mot Partick Thistle 11. august 1993 (skotsk ligacup 2. runde)

## Referanser


## Kilder
*Sky Sports Football Yearbook, Headline Publishing Group, London 2008. ISBN 978 0 7553 1820 9
*Gordon Smailes: The Breedon Book of Scottish Football Records, Breedon, Derby 1995. ISBN 1-85983-020-X

## Eksterne lenker
*
Ken Matthews

**Kenneth «Ken» Joseph Matthews** (født 21. juni 1934 i Birmingham, død 2. juni 2019 i Wrexham) var en britisk kappgjenger som vant olympisk gull og europamesterskapet i 20&nbsp;km kappgang.

I OL 1964 vant Matthews 20&nbsp;km kappgang med ny olympisk rekord på 1 t. 29 min. og 34 sek. Han var den eneste av de fire gullmedaljevinnerne fra Storbritannia dette året som *ikke* ble tildelt Den britiske imperieordenen (MBE) for sin prestasjon. Som følge av allmenn bestyrtelse ble han senere, men først i 1978, gitt imperieordenen. Han konkurrerte også i OL 1960.

## Referanser




## Eksterne lenker
* 
* «Profile Sporting Heroes»
Biomolekyl

**Biomolekyl** er et molekyl som forekommer naturlig i levende organismer og har biologisk betydning. Mange biomolekyler er makromolekyler, for eksempel proteiner, kullhydrater, polysykliske biopolymerer, lipider og nukleinsyrer.

Biomolekyler består hovedsakelig av karbon og hydrogen samt nitrogen, oksygen, fosfor og svovel. Andre grunnstoffer tidvis også til stede, men langt mindre hyppig. Alle kjente former for liv er utelukkende sammensatt av biomolekyler. Eksempelvis består menneskers hår hovedsakelig av keratin, en proteinpolymer bygget av aminosyrer.

## Referanser
Wilbur Thompson

**Wilbur «Moose» Marvin Thompson** (født 6. april 1921 i Frankfort, Sør-Dakota, død 25. desember 2013) var en amerikansk friidrettsutøver.

Allerede i collegetiden var Thompson en talentfull kulestøter, men det var først etter annen verdenskrig han slo igjennom i verdenseliten.

Under OL 1948 i tok Wilbur Thompson gull i kulestøt. Med et støt på 17,12&nbsp;m seiret han foran landsmennene Jim Delaney (16,68&nbsp;m) og Jim Fuchs (16,42&nbsp;m).

## OL-medaljer
* 1948  London  -  Gull i friidrett, kulestøt

## Referanser


## Litteratur
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, utgitt av Deutsche Gesellschaft für Leichtathletik-Dokumentation e.V.

## Eksterne lenker
*
Fort Dearborn

**Fort Dearborn** var et viktig militært støttepunkt ved utløpet av Chicagoelven. Fortet hadde som oppgave å beskytte amerikanske nybyggere, tropper og interesser. 

Fortet ble oppkalt etter medlem av Representantenes hus og krigsminister da fortet ble bygget i 1803, Henry Dearborn. Byggingen ble gjennomført av rundt 40 amerikanske soldater under ledelse av kaptein John Whistler. 

Fortet hadde militær betydning fram til 1837, bortsett fra årene 1812 til 1816 da det stod nedbrent etter Fort Dearborn-massakren 15. august 1812. 

Alt som var bevart av Fort Dearborn forsvant i bybrannen i Chicago i 1871. 

Området hvor fortet stod er i dag krysset mellom Michigan Avenue og Wacker Drive, og dette ble i 1971 et Chicago Landmark og markert med minneplakett om markeringer i vei/fortau.

## Referanser
William DeHart Hubbard

**William DeHart Hubbard** (født 25. november 1903 i Cincinnati, Ohio, død 23. juni 1976 i Cleveland, Ohio) var en amerikansk friidrettsutøver.

Han vant gull i lengdehopp under OL 1924 i Paris. Senere satte han ny verdensrekord med 7,89&nbsp;m under et stevne i Chicago i juni 1925. Et år senere tangerte han verdensrekorden på 100&nbsp;yards med tiden 9,6.

## OL-medaljer
* 1924  Paris -  **Gull** i friidrett, lengdehopp  USA

## Referanser


## Eksterne lenker
*
Anthony Burger

**Anthony Burger** (født 5. juni 1961, død 22. februar 2006) var en amerikansk musiker og sanger, ofte assosiert med southern gospel-musikken, og Gaither Gospel. Anthony Burgers viktigste instrument var piano.

## Tidlig liv
Han ble født i Cleveland, Tennessee, sønn av Richard og Jean Burger. Anthony led i en alder av 8 måneder en alvorlig forbrenning i hendene, og doktoren sa til foreldrene at sønnen aldri ville kunne bruke hendene sine mer, men mot alle odds ble han frisk. Han ble i en alder av fem tatt inn på Cadekkonservatoriet Chattanooga, Tennessee for å spille piano. Han var et vidunderbarn og spilte klassisk repertoar etter få år på konservatoriet.

## Karrière
Burgers første utgivelse het, *Anthony Burger At The Lowry Organ*, og ble gitt ut i 1975 da han var 14 år. Han ble med i Kingsman Quartet mens han fortsatt var tenåring og fortsatte der inntil 1992. I denne perioden var han med på 19 utgivelser med gruppen og ble utnevnt til favorittpianist av Singing News. Denne prisen skiftet noen år senere navn til «Anthony Burger-prisen». I denne perioden delte han selv ut prisen til vinneren hvert år. 

I 1992, da Burger forlot «Kingsman Quartet», forsøkte han å finne en karrière som solopianist. Han ble med på Gaither Homecoming-turné samme året og var med i 65 Homecoming-videoer. Burger fortsatte å gi ut pianosoloer og satte opp mange konserter, i tillegg hadde han opp mot 80 Gaither-konserter per år. 

## Død
Den 22. februar 2006 døde Burger av et kraftig hjerteinfarkt mens han opptrådte ombord på MS «Zuiderdam», et cruiseskip som seilte for Gaither Gospel Cruise.  

Burger etterlot seg kona LuAnn; to sønner, AJ og Austin; en datter, Lori; foreldrene, Richard og Jean Burger; to brødre, Randy og Clinton Burger.  

Gordon Mote, en ung blind pianist fra Nashvilleområdet overtok etter Burger som pianist for Gaither Homecoming.

## Referanser


## Eksterne lenker
* 
* 
*
Ed Gordon

**Edward «Ed» Lansing Gordon** (født 1. juli 1906 i Jackson i Mississippi, død 5. september 1971 i Detroit) var en amerikansk friidrettsutøver.

Under OL 1928 kom Edward Gordon på 7.-plass i finalen i lengdehopp med resultatet 7,32&nbsp;m. Under OL 1932 i Los Angeles ble han olympisk mester i denne grenen med et hopp på 7,64&nbsp;m, fire centimeter foran sølvvineren, landsmannen Lambert Redd. Den japanske verdensrekordinnehaveren Chuhei Nambu fikk bronsemedaljen etter et hopp på 7,45.

## OL-medaljer
* 1932  Los Angeles -  **Gull** i friidrett, lengdehopp

## Kilder
* Ekkehard zur Megede: *The Modern Olympic Century 1896-1996 Track and Fields Athletics*, Berlin 1999, publisert av Deutsche Gesellschaft für Leichtathletik-Dokumentation e.V.

## Eksterne lenker
*
Rafer Johnson

**Rafer Lewis Johnson** (født 18. august 1935, død 2020) var en amerikansk friidrettsutøver. Spesialgrenen var tikamp.

I 1954 deltok Johnson i sin første tikampkonkurranse, i det første studieåret ved UCLA. Allerede i sin fjerde tikampkonkurranse satte han ny verdensrekord, og i 1954 tok han gull i de panamerikanske lekene. I OL 1956 i Melbourne ble han nummer to i tikamp. Han var også kvalifisert til å delta i lengdehopp, men måtte trekke seg på grunn av en liten skade.

På grunn av diverse skader (blant annet etter en bilulykke) måtte Johnson stå over sesongene 1957 og 1959. I 1958 og 1960 forbedret han imidlertid verdensrekorden en gang. Karrierens høydepunkt kom i OL 1960 i Roma, der han gikk til topps. Sølvmedaljen gikk til Johnsons venn, trenings- og studiekollega, taiwaneren Yang Chuan-Kwang.

Han vant gull i tikamp i de Panamerikanske leker 1955 i Buenos Aires i Argentina.

## Se også
* Liste over personer som har tent den olympiske ild

## Referanser


## Eksterne lenker
* 
* 
*
Devonfeltene på Vestlandet

**Devonfeltene på Vestlandet** er rester etter avsetningene i devontiden som finnes ved Fensfjorden, Solund, Kvamhesten, Håsteinen og Hornelen.

## Referanser
Bosniere i Norge

**Bosniere i Norge** utgjør Pr 2023 en gruppe på 19 049 innbyggere som stammer fra Bosnia-Hercegovina. Dette gjør bosnierne til den 21. største gruppen innvandrere i Norge. En stor andel kom i løpet av Bosnia-krigen fra 1992 til 1995, og mange kom som familier.

Alderssammensetningen i innvandrergruppen ligner i stor grad på alderssammensetningen i hele befolkningen i Norge. Familiestrukturen er stabil, 66% av de voksne bor sammen som par, noe som er høyere enn i befolkningen forøvrig. Ekteskap blant bosniere inngås i stor grad med andre norsk-bosniere, flere andre innvandrergrupper finner sin ektefelle utenfor Norge. Bosniske kvinner får omtrent like mange barn (2,0) som gjennomsnittet i Norge.

Bosnierne bor over hele Norge, og bare 13% bor i Oslo. Ingen bydel i Oslo har påfallende større tetthet av bosniere. De kommunene med relativt flest bosniere er Ørskog, Lyngdal, Sarpsborg og Tolga. Bosniere er godt integrert, med høy deltagelse i utdanning, høy sysselsetting og liten andel sysselsatte i «typiske innvandrernæringer».

Ettersom Bosnia-Hercegovina ikke ble en selvstendig stat før i 1992, er det ikke like enkelt å telle hvorvidt det kom flyktninger fra det samme området før 1992. Det var imidlertid en jevn strøm av gjestearbeidere fra daværende Jugoslavia gjennom 60- og 70-tallet. I 1976 var det 1735 innvandrere fra Jugoslavia i Norge, noe som gjorde gruppen til den nest største ikkevestlige innvandrergruppen, bak pakistanere, men foran tyrkere. Pr 2006 utgjorde innvandrere fra hele det tidligere Jugoslavia 33 750 personer, noe som gjør det til den største innvandrergruppen, sett under ett. De fleste kommer nå som arbeidsinnvandrere.

## Kjente norsk-bosniere
* journalist/programleder Leo Ajkic
* Emir fra rapgruppen Emire og Lillebror
* Fotballspiller Zlatko Tripic
* Imam og tidligere leder for Islamsk råd Norge Senaid Kobilica

## Se også
* Bosnjaker

## Referanser
Peter Frenkel

**Peter Frenkel** (født 13. mai 1939 i Eckartsberga) er en tidligere østtysk friidrettsutøver som var blant de beste kappgjengerne på slutten av 1960-årene og begynnelsen av 70-årene.

Han vant gull på 20&nbsp;km kappgang under OL 1972 i München. Fire år senere tok han bronse under OL i Montreal.

## OL-medaljer
*  1972  München -  **Gull** i friidrett, 20&nbsp;km kappgang  Øst-Tyskland
*  1976  Montréal -  Bronse i friidrett, 20&nbsp;km kappgang  Øst-Tyskland

## Referanser


## Eksterne lenker
*
Peugeot 308

**Peugeot 308** er etterfølgeren til Peugeot 307, en mellomklasse familiebil produsert av den franske bilfabrikanten PSA.
Bilen ble avduket 5. juni 2007 og er den første bilen i 008-serien av Peugeots bilmodeller.

Peugeot 308 ble valgt til Årets Bil i Europa i 2014.

## Referanser


## Eksterne lenker
Link til test av Peugeot 308 på motorguiden.no
Hugo Wieslander

**Karl Hugo Wieslander** (1889–1976) var en svensk friidrettsutøver.

Under OL 1912 i Stockholm kom han på andreplass i tikamp etter Jim Thorpe. Ett år senere ble Thorpe diskvalifisert, da han han hadde mottatt betaling for å spille baseball. Dermed ble Wieslander i 1913 utropt til gullvinner.

Først i 1982 ble Jim Thorpe rehabilitert av IOK, og det ble bestemt at både Wieslander og Thorpe skulle regnes som olympiske mestere. I 2022 bestemte IOK at Thorpe skulle regnes som eneste vinner, og dermed står Wieslander oppført som sølvvinner. Dette gjelder også nordmannen Ferdinand Bie, som ble tilkjent gullmedaljen i femkamp etter Thorpes opprinnelige diskvalifikasjon.

15. oktober 1911 i Göteborg satte Hugo Wieslander den første verdensrekorden i femkamp med 5&nbsp;516 poeng.

## OL-medaljer
* 1912  Stockholm -  **Sølv** i friidrett, tikamp  Sverige

## Referanser


## Eksterne lenker
*
Willie Steele

**William «Willie» Samuel Steele** (født 14. juli 1923, død 19. september 1989) var en amerikansk friidrettsutøver.

I 1942 toppet var Willie Steele verdensstatistikken i lengdehopp med 7,42. Etter andre verdenskrig toppet han igjen verdensstatistikken i årene 1946 til 1948. Bestenoteringen på 8,07 satte han i 1947, dermed var han nummer to på listen over tidenes beste lengdehoppere, bare slått av Jesse Owens.

I 1948 vant han OL-gull i London. Med 7,825 meter hoppet han 27 &nbsp;cm lengre enn sølvvinneren, australieren Theo Bruce.

## OL-medaljer
* 1948  London  -  **Gull** i friidrett, høydehopp

## Referanser


## Eksterne lenker
*
Barnas supershow

***Barnas supershow*** er et norsk barneprogram som ble sendt på NRK i 2004, 2010 og 2012. Det er et underholdningsshow med barn som programledere. Manuset er hovedsakelig skrevet av voksne, mens barna har alle rollene i programmet, for eksempel som bandmedlemmer, kokker, reportere og så videre. Produsent Ingrid Hafstad har uttalt at det som var nyskapende med *Barnas supershow* var at barn–voksen-relasjonen ble snudd på hodet. Barn i småskolealder har for første gang i NRKs barne-TV-historie fått de viktige rollene som voksne hadde tidligere. Programmet ble sendt på lørdager og var blant seernes favoritter. Hvert program tar opp et spesielt tema som er aktuelt for barn, for eksempel vennskap og redsel. Et innslag som alltid er med, er fjernstyringen av «Oddgeir». Barna styrer en voksen mann gjennom øretelefoner, og ber ham utføre oppgaver som gjør at barn og voksne får lik behandling, for eksempel ber han andre voksne på en restaurant om å spise opp maten sin før de kan få dessert. «Det må barn gjøre, og det skal være likt for alle.»

## Pedagogikk
Underholdning er veldig viktig i dette programmet, og serien har også et pedagogisk mål. Det intellektuelle blir erstattet av vektlegging på sosiale ferdigheter. Siden sosiale ferdigheter er viktig for barn, har *Barnas supershow* valgt å gjøre det slik at barn selv er i hovedrollene. Dette blir da i motsetning til andre pedagogiske barne-TV-produksjoner hvor de voksne underholder barn. Målet er at dette skal føre til at barn utvikler selvtillit og får større samarbeidsevne. Barna har større aktivitet, og dette er et brudd med tradisjonelle programkonsepter.

## Utmerkelser
Serien var en av NRKs mest populære og vant priser for beste barneproduksjon. Under Gullruten 2004 mottok den priser for både beste  barne- eller ungdomsprogram og årets nyskapning og under Gullruten 2006 fikk den prisen for beste barne – eller ungdomsprogram. I november 2004 ble det kåret til verdens beste TV-program av det japanske fjernsynsselskapet NHK. Det ble samme år også kåret av organisasjonen BarneVakten til beste familieprogram. Programmet ble nominert til Gullruten for beste barneprogram i 2011 og 2012.

## Ny sesong
11. september 2010 var det premiere på en ny runde *Barnas supershow*. I den nye runden er det nye programledere og nye innslag. Handlingen foregår i en «tre-hytte». Selv om programmet har nytt innhold, er mye av det samme konseptet videreført. *Barnas supershow* ble sendt fra 2010 til 2012 lørdager klokken 18.00 på NRK Super.

Den hittil siste sendingen av *Barnas supershow* var på NRK Super lørdag 24. november 2012.

## Referanser


## Eksterne lenker
*
Alnsjøen

**Alnsjøen** (egentlig *Alungen*, tidligere i skrift *Alunsjøen*) er et vann som ligger 237 meter over havet i Lillomarka nord i Oslo. Vannet har vært drikkevannskilde for Oslo siden 1930. Vannet er demmet opp og er regulert av Vann- og avløpsetaten (VAV). Alnsjøen har utløp til Alnaelva som renner gjennom Ammerud, og ned i Groruddalen hvor den følger Alnaparken og renner ut i Oslofjorden.
 
I 2003 ble det konstatert at vannet hadde en god bestand av edelkreps. Det ble vurdert som viktig å sikre en jevn vannstand. Likevel ble vannet tappet ned i 2007 for opprustningsarbeid. Alnsjøen kunne dermed ikke brukes som reservevannkilde under forurensningen av vannet fra Maridalsvannet i oktober 2007.

## Friluftsliv
Alnsjøen ligger i et område mye brukt til friluftsliv og rekreasjon. For å beskytte drikkevannet mot forurensning er Alnsjøen gjerdet inn og merket «ta vare på drikkevannskildene dine». I vinterhalvåret åpnes det porter flere steder i gjerdet, og det tilbys skiløyper over det frosne vannet og inn i Lillomarka.

Innsjøen har vært demmet opp siden 1700-tallet. I likhet med andre markavann var også Alnsjøen viktig for uttak til isdrift. Både fiske og bading var vanlige aktiviteter. I 1930 ble vannet regulert til drikkevannskilde. En ny demning ble bygget samme år og det ble lagt ned forbud mot fisking og bading. Lokalbefolkningen forlanget da at Vesletjern et stykke mot vest ble gjort tilgjengelig som badevann. Det vannet var også et viktig vann for isdrift og ble ikke demmet opp og frigitt for bading før i 1960.

Byøkologisk program har åpnet for muligheten for å gjøre Alnsjøen tilgjengelig for allmennheten som badevann og friluftsområde.

## Navnet Alnsjøen
Alnsjøen har navn etter Alnaelva. Tidligere ble navnet Alunsjøen brukt. Det navnet vises igjen i to veier i området som har navn etter Alnsjøen: Alunsjøveien og Alundamveien. Alungsjøen er også en tidligere versjon.

Elvenavnet *Alna* kan være avledet av norrønt *ǫln*, som betyr albue. Det refererer til de mange svingene i elveløpet gjennom Groruddalen. Det egentlige navnet ble i nyere tid fortrengt av navnet «Loelven», et påfunn av Peder Claussøn Friis, som feilaktig forklarte bynavnet *Oslo* som «Loelvens os». At elvenavnet ble mer eller mindre glemt kan forklare hvorfor folk ikke lenger forsto at det var opphav til navnet på innsjøen. Dermed oppsto navnet «Alunsjøen», som vanskelig kan forklares som noe annet enn en sammenblanding med Alunverket. Det lå ved Alnas utløp i fjorden.

## Referanser




## Litteratur
* 
* 

## Eksterne lenker
* NVE.no, Dybdekart
Multimodalitet

**Multimodalitet** betegner meningsskaping gjennom en kombinasjon av to eller flere typer tegnsystemer. Termen betyr "på mange måter". En modalitet er altså en måte å skape mening på; en ressurs for kommunikasjon. 

Multimodalitet står i motsetning til ideen om "monomodalitet" som lenger har preget vesten, især i skole og akademia. Kommunikasjon har blitt behandlet som om å involere kun ett tegnsystem, som hvert har sin egen disiplin: Språkvitenskapen studerer språk, musikkvitenskapen studerer musikk, i geste-studier i psykologi studeres kroppsspråk osv. Dagens kommunikasjonsformer, særlig som følge av utviklingen innen web-teknologi, har fremkalt en bevissthet om at ulike typer tegnsystemer virker sammen i kommunikasjon.

Multimodale tekster benevnes i det nåværende læreplanverket for skolen, kunnskapsløftet, for "sammensatte tekster". I samtidens tekstkultur er multimodale, eller sammensatte tekster å finne over alt: I reklameannonser, avisartikler, bildebøker, SMS-meldinger og lærebøker så vel som i matoppskrifter og julekort er visuelle bilder en integrert del av måten vi skaper og formidler mening på. I musikkvideoer og reklamefilmer er også det auditive sentrale elementer. 

Multimodalitet har det siste tiåret fått stor oppmerksom i språkvitenskapelig og semiotisk forskning. Sentrale teoriutviklere har vært Gunther Kress og Theo van Leeuwen.

## Referanser
Romuald Klim

**Romuald Iosifovitsj Klim**, belarusisk Рамуальд Іосіфавіч Клім - *Ramuald Iosifavitsj Klim* (russisk Ромуальд Иосифович Клим, født 25. mai 1933, død 28. mai 2011) var en belarusisk sleggekaster som representerte Sovjetunionen. Karrierens høydepunkt var OL-gullet fra Tokyo i 1964. Han har flere medaljer fra internasjonale mesterskap, og satte også en ny verdensrekord i løpet av karrieren. 

Klim ble ikke tatt ut på landslaget før i 1963, da han var 30 år gammel. 

## Mesterskapsmedaljer
* OL 1964 i Tokyo: **gull** med 69,74 m foran Gyula Zsivótzky og Uwe Beyer
* EM 1966 i Budapest: **gull** med 70,02 m foran Gyula Zsivótzky og Uwe Beyer
* OL 1968 i Mexico by: sølv med 73,28 m, slått av Gyula Zsivótzky
* EM 1969 i Athen: sølv med 72,74 m, slått av Anatolij Bondartsjuk

Den 13. juni 1969 satte Klim ny verdensrekord i slegge med 74,52&nbsp;m under et stevne i Budapest. Rekorden ble imidlertid bare stående i tre måneder, til Anatolij Bondartsjuk vant EM-gull på ny verdensrekord.

## OL-medaljer
* 1964  Tokyo  -  **Gull** i friidrett, sleggekast  Sovjetunionen
* 1968  Mexico by  -  Sølv i friidrett, sleggekast  Sovjetunionen

## Referanser


## Eksterne lenker
*
Tom Kiely

**Thomas «Tom» Francis Kiely** (født 25. august 1869, død 6. november 1951) var en irsk friidrettsutøver som konkurrerte i mangekampøvelsen «allround».

Han konkurrerte for Storbritannia under OL i 1904 som ble arrangert i St. Louis, Missouri. Konkurransen bestod av øvelsene 100 yards løp, kulestøt, høydehopp, 880 yards kappgang, sleggekast, stavsprang, 120 yards hekk, 56 punds vektkast, lengdehopp og 1 mile løp. Han vant gullmedaljen sammenlagt.

Samtlige øvelser ble arrangert i løpet av én dag.

## OL-medaljer
* 1904  St. Louis -  **Gull** i friidrett, tikamp  Storbritannia

## Referanser


## Eksterne lenker
*
Quick Look

Quick Look er en funksjon i Mac OS X Leopard. 

Det er en hurtigvisningsfunksjonen som gjør at man kan vise hva en fil inneholder uten å åpne programmet. Funksjonen kan vise bilder, film, tekstfiler, PDF-dokumenter, Keynote-presentasjoner, e-post-vedlegg og Microsoft Word- og Excel-filer. Man kan også se det i fullskjerm. Programmet startes med at man holder nede «space» når en fil er merket.

## Eksterne lenker
*
Pollpryd

**Pollpryd** (*Codium fragile*) er mørkegrønn til grågrønn alge og har om lag 0,5 – 1&nbsp;cm tykke greiner, som kjennes ut som en svamp når du trykker på dem.

## Utseende
Pollpryd danner dusker av myke greiner som er lite forgreinede (med tvegreinede forgreininger) og gjerne 20-30 centimeter lange. På farge er de mørkgrønne, og de kjennes myke, bøyelige og svampaktige.

## Levevis
Arten vokser på grunt vann på hardbunn.

## Uvanlig vevsstruktur
Vevet langs ytterkanten av skuddene har en uvanlig struktur som nærmest er en mellomting mellom en encellet og flercellet organisme. Som flercellede organismer har den tallrike cellekjerner, men de enkelte cellene er ikke klart avgrenset fra hverandre, men danner flerkjernede kjempeceller som er opptil 1,2 millimeter lange. Arten har separate hann- og hunnplanter, og mangler et separat sporofyttstadium.

## Utbredelse
Arten stammer egentlig fra Stillehavet nær Japan, men har blitt innført til det nordlige Atlanterhavet der den har spredt seg mye. Den er nå svært vanlig langs norskekysten. Det finnes også en form ved New Zealand.

## En invasiv art
Arten har spredt seg langs norskekysten siden 1930-tallet. Den blir vurdert som en skadelig, innført art med svært høy risiko blant annet fordi den har svært stort spredningspotensiale, kan til dels fortrenge sagtang der den vokser tett, og gir levesteder for få andre arter 

## Referanser




## Eksterne lenker
*
Søndre Munkehagen

**Søndre Munkehagen** omfattet Ekebergskråninga,  Kongshavn og Grønlia i dagens Oslo. I en gjengivelse av grensene for Oslos takmarker av ca. 1450, ser området Søndre Munkehagen ut til å være definert innenfor grensene for kaupstaden. 

Cistercienserordenen nevnes gjerne i tilknytning til området. Det er godt kjent at Cistercienserklosteret på Hovedøya la under seg svært mange av gårdene som seinere omtales som Akergårder. I 1910 står det en artikkel i Aftenposten underskrevet den anonyme «Civis», med hentydning til nettopp cistercienserne. Artikkelen er mer et tidsbilde enn en troverdig kilde for historie vedrørende det gamle Oslo. Likevel er det verdt å ta med et utdrag vedr. Søndre Munkehagen: 
 
:«Her ute lå der engang en gammel gård fra Klosteret på Hovedøens tid, Munkehagen gård, denne deltes senere i to, hvorav Søndre Munkehagen lå nøiaktig på dette sted like tilhøire for husmannstuen, med en meget lang strandlinje, hvor gamle Kongshavn lå ytterst ute i periferien. I attenfemtiårene kjøpte Lorentz Meyer, den uhyre rike Jacob Meyers sønn, denne gård på et par hundre mål og bygget sig en herskapelig murvilla, "Fruebraaten", i Grønlien ... » 

«Munkehagen» nevnes ikke i tilknytning til Sancta Mariae kloster som ble etablert på Hovedøya i 1147. Derimot nevnes en rekke andre gårder. Det vil si det ikke er håndfaste bevis for at Munkehagen faktisk har vært cisterciensereie. Og videre, dersom man tar konsekvensen av den gjengse fortolkninga vedr. Oslos takmarker (jfr. kilden fra ca. 1450), var området kongens eie og utlagt til fri bruk for alle som bodde innenfor takmarkene (jf. artikkelen om Ekebergskrenten). En hypotese er at «Munkehagen» henspiller på munkene bosatt inne i det sentrale Oslo, jf. f.eks. dominikanerne og fransiskanerne som hadde kloster innenfor bøen (tettbebyggelsen). Dvs. «Munkehagen» henspiller snarere på munkenes evne til å utnytte takmarkene kreativt, framfor at området har vært klostereie. Fransiskanerne hadde kloster ved foten av Ekebergskrenten og kort vei til både de søndre og nordre områdene av «Munkehagen». Dominikanerne hadde sitt kloster mer i tilknytning til den nordre delen av takmarka. Her kan nevnes dominikanernes negative holdning til fransiskanernes etablering i Oslo rundt 1290. Dette hadde blant annet sammenheng med at det ble flere dyr på samme beite. Det diskuteres forøvrig mellom biologer hvorvidt eksotiske planter i de tidligere takmarkene er rester av munkers kultivering, eller om det er naturlige forekomster.

## Se også
* Lille Ekeberg gård
Tor Arne Aga

**Tor Arne «Totte» Aga** (født 11. september 1965) er en norsk tidligere fotballspiller som var målvakt. 

Aga spilte i en årrekke for Bodø/Glimt avbrutt av perioder i  og . 

Aga signerte for Start foran 1987-sesongen der han spilte 18 kamper i øverste divisjon av norsk fotball i en sesong som endte med nedrykk. I 1988 var han med på å rykke opp igjen med Start, før han dro hjem til moderklubben Bodø/Glimt foran 1989-sesongen. I 1992 hjalp han Bodø/Glimt til opprykk til Eliteserien etter at klubben hadde tilbragt mange år i lavere divisjoner. Etter en 1993-sesong der han var reservemålvakt trakk han seg tilbake da han fikk sin sønn, og ble keepertrener i Bodø/Glimt. Som keepertrener i Bodø/Glimt har han hatt ansvaret for Jonas Kolstad, Ivar Andreas Forn, Kenneth Høie, Lasse Staw og den estiske landslagskeeperen Pavel Londak.
Sandaker videregående skole

**Sandaker videregående skole** var en videregående skole på Sandaker i bydel Sagene i Oslo. Skolen ble bygget i 1959, som en moderne stor skole, og er tegnet av arkitekt Finn Bryn. I vestibylens gulv er det nedfelt to symboler: solen og uglen. Sommeren 2011 ble skolen lagt ned, og tilbudene relokalisert til Nydalen videregående skole. I 2011-2012 gjennomgikk skolebygget en større ombygging. Der fasaden nærmest står uberørt ble lokalene totalrenovert og omgjort til grunnskolen Nordpolen skole, som åpnet høsten 2012.

## Skolens historie
Fra 1959 ble bygget brukt som framhaldsskole og realskole. I 1968 ble skolen tildelt ungdomstrinn med 8. og 9. klasse i forbindelse men innføringen av den 9-årige grunnskolen. De første klassene fra videregående skole kom 1971, men skolen ble ikke en ren videregående skole før i 1984.

Skolen hadde de siste årene følgende utdanningsprogram: Service og samferdsel, Helse og sosialfag, Studiespesialisering med formgiving, Påbygging med allmennfag og Særskilt tilrettelagt undervisning. Skolen var knutepunktskole for hørselshemmede elever på østlandet. Disse elevene hadde tilbud om studiespesialisering og helse- og sosialfag. Dersom elevene ønsket andre yrkesfag, hadde skolen samarbeid med Sogn videregående skole og elevene fikk med seg tolk til programfagsundervisning der.

## Relokalisering til Nydalen
Sandaker videregående skole lå i et område med stor mangel på barnehageplasser, samt flere plasser på grunnskolens barnetrinn. Allerede i 2006 var diskusjonen om skolens nedleggelse i gang. Argumentene gikk på behovet for rehabilitering av bygget og muligheten for å gi rom for opp til 700 elever ved skolen. Det skulle ta 5 år før skolen ble relokalisert, sammen med Grefsen videregående skole, til den nye skolen i Nydalen, Nydalen videregående skole fra skolestart i 2011.

Byggene til Sandaker videregående skole gjennomgikk i 2011-2012 tidenes største skolerehabilitteringsprosjekt og ble døpt til Nordpolen skole, en 1-10-skole, med egen barnehageavdeling.

## Rektorer
* Aage Barstad (1977-2001)
* Reidar Granli (2001-2007)
* Roald Olsen (2007–2011, fra Grefsen vgs, til Stovner vgs)

## Referanser
Smalmøll

* *[[Batrachedra]]*

**Smalmøll** (Batrachedridae) er en liten familie av små, slanke sommerfugler som vanligvis alle blir regnet til én slekt, *Batrachedra*. De hører til den artsrike gruppen Gelechioidea.

## Utseende
Små (vingespenn gjerne 10 – 15&nbsp;mm), slanke møll, som i hvile pakker vingene tett rundt kroppen slik at de ser pinneaktig smale ut. På farge er de som oftest gråaktige. Hodet er temmelig stort og bredt, fasettøynene noe utstående, labialpalpene middels lange. Antennene er trådformede og varierer i lengde fra 2/3 av til mer enn forvingenes lengde. Forvingene er lange og smale, tilspissede ytterst, med lange hårfrynser langs ytter- og bakkanten. Bakvingene er meget smale med hårfrynser som er rundt tre ganger så lange som vingememranens bredde. Beina er nokså lange, spesielt er føttene (tarsene) lange og tynne. Leggene (tibiae) har markerte sporer.

## Levevis
Smalmøllenes larver lever på en lang rekke forskjellige plantegrupper, både bregner, nakenfrøede planter (blant andre furu), enfrøbladete planter (blant andre palmer, siv, agaver og ananas) og tofrøbladete planter (blant andre osp og vier). Det er sannsynlig at noen arters larver i alle fall delvis er rovdyr som angriper andre planteetende insekter. Enkelte arter kan gjøre noe skade, blant annet på daddelpalmer. Av de nordiske artene lever *Batrachedra praeangusta* på bladene av osp og vier mens *Batracedra pinicolella* lever på furubar.
## Systematisk inndeling / norske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Overfamilien Gelechioidea
********** Familien **smalmøll, Batrachedridae** Heinemann & Wocke, 1876
*********** Slekten *Batrachedra* Herrich-Schäffer, 1853
************ *Batrachedra praeangusta* (Haworth, 1828) – nord til Sør-Trøndelag
************ *Batrachedra pinicolella* (Zeller, 1839) – Østlandet

## Kilder
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/b/batrachedra_praeangusta.html
* Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås. ISBN 82-995095-1-3
* Nettsiden *Norges sommerfugler*: https://web.archive.org/web/20100309041730/http://www.nhm.uio.no/norlep/
* Catalogue of Life, sjekkliste over beskrevne levende organismer. http://www.catalogueoflife.org/annual-checklist/ 
## Eksterne lenker
*
Firs Park

:*For stadionet i Motherwell, North Lanarkshire, Skottland, se [[Fir Park]].*

**Firs Park** er et skotsk fotballstadion i sentrum av byen Falkirk, og er East Stirlingshire FCs hjemmebane. Det har en kapasitet på 1880, og har 200 sitteplasser, men politiet i Falkirk satte en grense på 750 tilskuere under East Stirlingshires Challenge Cup-kamp mot Morton i september 2007, og det er lite sannsynlig at flere tilskuere enn dette vil bli tillatt, siden arenaen blant annet bare har en hovedutgang. Siden starten av 2008-2009-sesongen har East Stirlingshire FC spilt sine hjemmekamper på Ochilview Park i Larbert, og de deler altså nå bane med Stenhousemuir FC, etter at East Stirling måtte flytte fra Firs Park, Falkirk.

## Referanser
Grosch-medaljen

**Grosch-medaljen** er en norsk arkitekturpris. Prisen deles ut av Groschselskapet.

Prisen ble opprettet på 200-årsdagen for Christian Heinrich Grosch' fødsel, og den første medaljen ble tildelt Sverre Fehn i 2001. Utdelingen fant sted i Universitetets gamle festsal, et rom som er tegnet av Grosch.

Groschselskapet, som deler ut medaljen, ble opprettet i 2000. Selskapet skal arbeide for å skape økt forståelse for arbeidene til Grosch. De ønsker gjennom prisen å stimulere til samme kvalitet på dagens arkitektur. 

Medaljen er utformet av Ingrid Austlid Rise.

## Prismottakere
*2001 – Sverre Fehn
*2003 – Jan Olav Jensen og Børre Skodvin, Jensen & Skodvin Arkitektkontor
*2005 – Kjell Lund og Håkon Christie
*2008 – Helge Hjertholm
*2010 – Carl-Viggo Hølmebakk
*2012 – Craig Dykers og Kjetil Trædal Thorsen, Snøhetta
*2014 – Arne Henriksen
*2018 – Einar Jarmund, Alessandra Kosberg og Håkon Vigsnæs, Jarmund/Vigsnæs AS Arkitekter

## Referanser


## Eksterne lenker
* Om Groschmedaljen og Groschselskapet
Bleed It Out

**Bleed it out** er den andre singlen fra Minutes to Midnight. Singlen ble gitt ut 20. august 2007. «Bleed It Out» kom på Rolling Stone Magazine sin liste på 44.-plass over de beste sangene i 2007 og kom på 83.-plass på MTV Asia sin liste over Top 100 Hits av 2007.

## Bakgrunnsinformasjon
«Bleed It Out» er den første av to sanger på Minutes to Midnight som inneholder rapping. Den andre er «Hands Held High».

Sangen er den korteste på Minutes to Midnight. Sangen fremføres gjerne på konserter og varer da i ca tre minuter siden Rob Bourdon har en lang trommesolo. Dette er en av sangene som ble spilt på Live Earth.

## Format og sporliste
**Digital Single**
# "Bleed It Out" – 2:44
# "What I've Done" (Distorted Remix) – 3:47
# "Given Up" (Third Encore Session) – 3:08

**CD 1**
# "Bleed It Out"
# "Given Up" (Third Encore Session)

**CD 2 (Maxi / AU Single)**
# "Bleed It Out" – 2:46
# "What I've Done" (Distorted Remix) – 3:50
# "Given Up" (Third Encore Session) – 3:08

**7" Picture Disc Format**
*A: "Bleed It Out"
*B: "What I've Done" (Distorted Remix)

## Listeplassering
Sangen ble ranket til og med før den ble en singel. Sangen kom på 52.-plass på Billboard US Hot 100 og kom på 54.-plass på Billboard Pop 100. Sangen var den første siden «Papercut» til og ikke komme på 1.-plass på Modern Rock Tracks, men sangen kom på 2.-plass på Modern Rock Tracks og holdte plassen i 10 uker. Førsteplass ble holdt av Foo Fighters med deres sang «The Pretender». Sangen kom på 3.-plass på Mainstream Rock Tracks. I Storbritannia debuterte den på 29.-plass. «Bleed It Out» klarte seg ikke like bra som «What I've Done» men den klarte å slå sangen i New Zealand der «Bleed It Out» kom på 7.-plass.
Glasurgenerasjonen

**Glasurgenerasjonen** er en nedsettende betegnelse på millenniumsgenerasjonen.  Begrepet spiller på ordet «dessertgenerasjonen», som lenge har vært brukt om dens foreldre, og har sin opprinnelse i 2003-årgangen av UKErevyen, som bar navnet *Glasur*:

Ordet ble først brukt i media i et intervju med UKA-funksjonærer i Adresseavisen det året.

Begrepet har stort sett negative konnotasjoner og knyttes til en oppfatning av at denne generasjonen er bortskjemt og selvsentrert, og mer opptatt av selvrealisering enn av å bidra til fellesskapet.  Enkelte skribenter har tatt til orde for at dette er både upresist og urettferdig.

## Referanser
Frede Frisvold

**Frede Johan Frisvold** (født 30. desember 1960) er doktoringeniør fra NTNU og arbeider som førsteamanuensis i realfag og forkurs ved NTNU i Ålesund. 
Han har 14 års erfaring som forsker ved SINTEF og har undervist på høgskolekurs i matematikk og statistikk i 8 år.

Frisvold har skrevet en rekke bøker innen matematikk og statistikk. De fleste er tilpasset for studenter som går ingeniørutdanning.

## Eksterne lenker
Lusitanere

**Lusitanerne** (eller **Lusitani** på latin) var et indoeuropeisk folk som levde i den vestlige delen av Den iberiske halvøy, lenge før dette området ble til den romerske provinsen Lusitania (dagens Portugal sør for Douro-elva og Extremadura i det moderne Spania). Språket var indoeuropeisk. Lusitanerne nevnes første gang av Livius i 218 f.Kr., da som leiesoldater som kjempet for Karthago. De skal også ha kjempet mot romerne i 194 f.Kr., og var til tider alliert med keltibererne. Dagens portugisiske folk ser på lusitanerne som sine stamfedre. Den mest kjente lusitaneren var Viriathus. 

Navnet *Lusitania* har for øvrig gitt navn til betegnelsen *Den lusofone verden*, altså betegnelsen på de portugisisk-språklige landa i verden.

## Se også
* Portugal
**Portugals historie
* Spania
* Portugisisk
* Romerske provinser
* Indoeuropeere

## Eksterne lenker
* Detaljert kart over de før-romerske folkene på Den iberiske halvøy (ca. 200 f.Kr.)
Panna cotta

**Panna cotta**, direkte oversatt «kokt fløte», er en italiensk dessertrett. Den lages som en pudding av gelatin, fløte, vaniljestang og sukker og pyntes med bærsaus eller -coulis. Til tross for navnet, skal ikke fløten kokes, bare varmes. Panna cotta er alminnelig antatt å stamme fra regionen Piemonte.

## Referanser


## Eksterne lenker
*
Lars Eikanger

**Lars Eikanger** (født 1963) er en norsk programleder og radiojournalist.

Eikanger studerte språkvitenskap ved Universitetet i Oslo og markedsføring ved Markedsføringsskolen.

Eikanger startet karrieren i Radio 1 Oslo i 1987. Her var han programleder og senere programsjef (1998–2001). I 1990-årene var han programleder i TV3 og TV 2. Han har utover dette vært programleder i Kanal 24, Radio Metro og Radio Vinyl.

I 2009 deltok han i programmet *[[4-stjerners middag halv åtte]]* på TVNorge.

## Referanser
Breaking the Habit

**Breaking the Habit** er den siste singelen fra Linkin Parks andre studioalbum Meteora. Breaking the Habit var en av sangene som fikk best kritikk på albumet. Vokalen er ved Chester Bennington, mens Mike Shinoda ikke synger i det hele tatt. Sangen vant MTV i 2004 the VMA Viewers Choice Award. Chester kunne ikke synge sangen live fordi han begynte å gråte hver gang han prøvde fremførte den. Sangen minnet han for mye om barndommen. Sangen ble fremført flere år etterpå den ble skrevet

## Sporliste
#"Breaking the Habit"
#"Crawling" (Live)

### Bonus
#"Breaking the Habit" 03:15 (CD-ROM Music Video)

## Eksterne lenker
* ''Breaking The Habit'' official lyrics
* ''Breaking The Habit'' music video on YouTube
Postalveolar konsonant

Et **postalveolar** fonem uttales ved at tungen trykkes mot området mellom tannkjøttet og gommen. I praksis grupperes de ikke-frikative postalveolare konsonantene for det meste med de dentale og de alveolare, da disse låter nesten likt.

Eksempler på postalveolare konsonanter er *sj*- og *tsj*-lyder, som i «skjorte» og «Tsjekkia».

## Se også
*Det internasjonale fonetiske alfabetet (IPA)
Ermesinde

**Ermesinde** er en by beliggende i kommunen Valongo i Portugal. Den har en befolkning på rundt 40&nbsp;000 innbyggere og dekker et område på om lag 7,6 km².

## Eksterne lenker
*
Esposende

**Esposende** (IPA-uttale: //) en bykommune i Braga-distriktet i Portugal. Kommunen dekker et område på totalt 95,4 km² og hadde 34&nbsp;254 innbyggere i 2011. Selve byen har 9&nbsp;197 innbyggere.

Ordføreren er Fernando Couto Cepa, som representerer det sosialdemokratiske partiet Partido Social Democrata.

Kommunens festdag er 19. juli.

## Freguesias
Kommunen er fra 2013 delt opp i ni *freguesias* (sogn):
* Antas
* Apúlia e Fão
* Belinho e Mar
* Esposende, Marinhas e Gandra
* Fonte Boa e Rio Tinto
* Forjães
* Gemeses
* Palmeira de Faro e Curvos
* Vila Chã

## Galleri

Fil:Esposende.JPG|Cávado-elva i Esposende
Fil:Igreja Matriz Esposende.JPG|Matriz-kirka
Fil:Ponte de Fao Esposende.JPG|Fão-broa


## Referanser




## Eksterne lenker
* 
* Bilder fra Esposende
Stridsgass

**Stridsgass** er gasser eller væsker som kan anvendes i strid som et våpen mot mennesker, vekster eller i visse tilfelle materiell. I første verdenskrig ble giftgass mye benyttet (se giftgass i første verdenskrig) men har senere ikke vært anvendt like omfattende. Stridsgass ble dog anvendt under Abessinienkrigen og Iran-Irak-krigen.

Stridsgass faller i kategorien ABC-stridsmiddel (Atom, Biologiske og Kjemiske stridsmiddel), de to sistnevnte er ulovlig å bruke ifølge internasjonal lov.

Stridsgass kan deles i giftgasser og nervegasser.

* Giftgass
** Klorgass
** Fosgen
** Lewisitt
** Sennepsgass 
* Nervegass
** Tabun
** Sarin
** Soman
** VX-gass
** BZ-gass

## Se også
*Kjemiske våpen
Fort Minor

**Fort Minor** er en hiphop gruppe, grunnlagt av Mike Shinoda fra Linkin Park. Fort Minor har bare gitt ut tre album, men The Rising Tied fikk kommersiell suksess, sangen Where'd You Go ble nominert for en Grammy og Remember the Name er en av sangene de bruker mest i NBA, den amerikanske basketballigaen.

## Musikkstil
Mesteparten av Fort Minor sine sanger er hiphop, men det hender også at det er alternativ hiphop. Eksempler på alternativ hiphop-sanger er Where'd You Go og High Road. I nesten alle sangene rapper Mike Shinoda med noen andre, mest med og Ryu og Tak medlemmer av Styles of Beyond, men det hender at han rapper alene som for eksempel i sangene Cigarettes, Kenji, The Hard Way og There They Go

## Fort Minor
Da Mike Shinoda debuterte med albumet The Rising Tied var det mange fans som mente at albumet var ganske skuffende i forhold til det Shinoda gjorde i Linkin Park, men det var enda mange som støttet.

Sangen Where'd You Go ble nominert til en Grammy i 2005.

## Turnéer i 2006
I 2006 var Fort Minor, Styles of Beyond og Holly Brook på turné sammen i Amerika og Europa, og etter disse turneene har Fort Minors popularitet økt drastisk. På hver konsert spilte de «Remember the Name», «Believe Me» og «Where'd You Go». Mike Shinoda måtte jobbe med Linkin Parks nye album *[[Minutes to Midnight]]* som kom ut i 2007.

## Diskografi
### Album
* 2005: *We Major* (EP, 4 låter)
* 2005: *[[Fort Minor: Sampler Mixtape]]*
* 2005: *[[We Major]]*
* 2005: *[[The Rising Tied]]*
* 2006: *[[Sessions @ AOL]]*
* 2006: *[[S.C.O.M./Dolla/Get It/Spraypaint & Ink Pens]]*

## Singler fra CD-ene deres
### Singler
**The Rising Tied*
*#*[[Petrified]]* (2005)
*#*[[Remember the Name]]* (2005)
*#*[[Believe Me]]* (2006)
*#*[[Where'd You Go]]* (2006)
**We Major*
*#*[[Get It / Spraypaint & Ink Pens]]* (2006)
*#*[[S.C.O.M. / Dolla Promo CD]]* (2006)

### Suksessen til Fort Minor sine Sanger

## Eksterne lenker
* 
*
Funk metal

**Funk metal** er en fusion-stilart som utviklet seg i 80-tallet. Det kjennetegnes av hard-drevne heavy metal-riff, pulserende funky bassrytmer og eventuelt hiphop-aktige rim inn i en mer alternativ rock-aktig sangskriving.

## Se også
*Funkrock
Hovin kirke (Spydeberg)

::::*Se [[Hovin (andre betydninger)|pekerside]] for andre forekomster av kirkenavnet Hovin.*

**Hovin kirke** er en kirke i Indre Østfold kommune i Østfold fylke. Den tilhører Østre Borgesyssel prosti.

## Referanser


## Litteratur
* 

## Eksterne lenker
* 
*
Ekstremaduransk

**Ekstremaduransk** (*estremeñu*) er et iberoromansk språk som snakkes hovedsakelig i den spanske regionen Extremadura og provinsen Salamanca.

Ekstremaduransk deles vanligvis inn i tre ulike dialekter: 
* Nord- eller «høy»-ekstremaduransk (artu estremeñu)
* Sentral- eller «mellom»-ekstremaduransk (meyu estremeñu)
* Sør- eller «lav»-ekstremaduransk (bahu estremeñu). 
Nord-ekstremaduransken, som ses vanligvis på som det «riktige» eller ordentlige språket, snakkes i den nordvestre delen av Extremadura og i Salamanca, en provins som tilhører regionen Castilla y León. Sentral- og sør-ekstremaduransken som snakkes i Extremadura og i provinsene Huelva og Sevilla i Andalucía har delvis blitt sett på som spanske dialekter.

## Se også
* Asturiansk
* Leonesisk

## Eksterne lenker
* Ethnologues rapport for ekstremaduransk
* Languages of Spain and map 
* APLEx Extremadura Cultural Society 
* Iventia.com &mdash; En kulturell nyhetside på extremadurisk
* Linguistic cartography
Audi RS6

Audi RS6 er den høyest ytende versjonen av Audi A6 som er en mellomstor sports- og luksusbil produsert av den tyske bilfabrikanten Audi. Produksjonen av første generasjon RS6 (C5) begynte sent i 2002 og sluttet i tidlig 2004. Andre generasjon (C6) ble vist ved Frankfurt Motor Show i 2007 og produsert i 2008-2010. Tredje generasjon (C7) har blitt produsert siden 2012. Bilens hovedrivaler er Mercedes-Benz E-klasse AMG og BMW M5.

C5 RS6 (2004) var den tredje modellen som kom ut fra Audis quattro GmbH; første var Porsche/Quattro RS2, andre var B5 RS4 (2001); fjerde var A4 DTM-utgaven og nåværende er B7 RS4 (2006). Det var den første RS-modellen som ble lansert i USA og Canada.

«RS» står for Renn Sport, og er Audis høyeste trimmenivå, posisjonert over «S» («Sport»)-linjen av Audis vanlige biler.

## Eksterne lenker
* 
* Audiworld RS6 Forum
* RS6.com International Community 
* Audifans 
* The Torque Report – 2008 Audi RS6 Avant-pressemelding + foto
TL-klubben

**TL-klubben** er en bokklubb for jenter mellom 9 og 15 år, drevet av forlaget Stabenfeldt AS. Klubben har i dag ca. 15&nbsp;000 medlemmer og finnes også i Sverige og Finland. TL-klubben ble startet i 1987, og redaktøren for den norske klubben er Else K. Jacobsen. Navnet TL er en forkortelse for *Topp Lesning*. Men da klubben startet, sto TL for «Tuppen og Lillemor» på grunn av de populære tegneseriebøkene som medlemmene fikk i pakkene.

Bokklubben presenterer titler av blant annet barnekrimforfatteren *[[Norah McClintock]]s* bøker om «Chloe» og «Robyn», og videre «Zanna-serien», «Starlightserien» og «Forviklinger-serien». Med bokpakkene sender klubben et medlemsblad, en vervebrosjyre og ulike ting som er ment å treffe interesseområdet til jenter i målgruppen.

## Eksterne lenker
* Hjemmeside Norge
* Stabenfeldt AS